cyanic-selkie/wikianc huggingface dataset:
டி. சுபசிங்க
'''டி. சுபசிங்க' (D. Subasinghe''), இலங்கை கொழும்புப் பிரதேசஅணியின் துடுப்பாட்டக்காரர். இவர் குச்சக்காப்பாளர். ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995-96 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:குச்சக் காப்பாளர்கள் பகுப்பு:வாழும் நபர்கள்
ஈசினோபீனியா
ஈசினோபீனியா (Eosinopenia) என்பது துகளற்ற உயிரணுக்களின் ஒரு நிலை ஆகும். இதில் இயோசினோ உயிரணுக்களின் எண்ணிக்கை இயல்பை விடக் குறைவாக உள்ளது. ஈசினோபீனியா என்பது லுகோசைடோசிசு பாக்டீரியா தொற்றுக்கான முன்கணிப்பு ஆகும். இது மன அழுத்த எதிர்வினைகள், குஷிங்சு சிண்ட்ரோம் அல்லது இசுடீராய்டுகளின் பயன்பாடு ஆகியவற்றால் தூண்டப்படலாம். நோயியல் காரணங்களில் தீக்காயங்கள் மற்றும் கடுமையான தொற்று ஆகியவை அடங்கும்.
மேற்கோள்கள்
பகுப்பு:மருத்துவ கலைச்சொற்கள்
டேகரா சட்டமன்றத் தொகுதி
டேகரா சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பேகூசராய் மக்களவைத் தொகுதிக்கு உட்பட்டது.
சுவாமிநாதம்
சுவாமிநாதம் அல்லது சாமிநாதம் என்பது ஒரு தமிழ் இலக்கண நூல். ஐந்திலக்கணமும் கூறுவது. திருநெல்வேலி மாவட்டத்தைச் சேர்ந்த கல்லிடைக் குறிச்சி என்னும் ஊரினரான சுவாமிக் கவிராயர் என்பார் இந்நூலின் ஆசிரியர் ஆவார். .
அமைப்பு
இயற்றமிழின் ஐந்து இலக்கணங்களும் எழுத்ததிகாரம், சொல்லதிகாரம், பொருளதிகாரம், யாப்பதிகாரம், அணியதிகாரம் என்னும் ஐந்து பெரும் பிரிவுகளின் கீழ் சொல்லப்படுகின்றன. ஒவ்வொரு அதிகாரமும் மூன்று உட்பிரிவுகளாகப் பிரிக்கப்பட்டுள்ளது. இவ்வுட்பிரிவுகள் இந்நூலில் மரபுகள் எனப் பெயரிடப்பட்டுள்ளன. இப் பிரிவுகளின் விபரங்கள் பின்வருமாறு:
இந்நூலில் வெண்பாவாக அமைந்த ஒரு விநாயகர் வணக்கப்பாடலும், தொடர்ந்து திருத்தாண்டகம் என்னும் எண்சீர்க் கழிநெடிலடி ஆசிரியப்பாவால் ஆன பொதுப் பாயிரமும் சிறப்புப் பாயிரமுமாகப் 11 பாடல்கள் உள்ளன. இவை தவிர நூலில் ஐந்து அதிகாரங்களிலுமாக மொத்தம் 201 பாடல்கள் உள்ளன
குறிப்புகள்
<References/>
வெளியிணைப்புக்கள்
பகுப்பு:தமிழ் இலக்கண நூல்கள்
விநாயக புராணம்
விநாயக புராணம் அல்லது பார்க்கவ புராணம் இந்து சமய நூல்களுள் ஒன்று ஆகும்.
திரு நந்தி தேவரை முதற்கொண்டு எழுவது புராணங்களின் பின்னணியாகும். சிவபெருமான் புராணங்களை பார்வதிக்கு உபதேசம் செய்ததாகவும், பார்வதி, விநாயகர், முருகன் முதலியோருக்கும் உபதேசிக்கப் புராணங்கள் முப்பத்து முக்கோடித் தேவர்களுக்கும் நாற்பத்து நாற்கோடித் தேவர்களுக்கும் தெரியவந்து பின்னர் பூமிக்கு வந்தது என்பது தொன்ம நம்பிக்கை. நந்திதேவர் சனக்குமாரர்களுக்கு உபதேசிக்க வியாசமுனிவர் அவர்களிடமிருந்து பெற்றார்.
புராணம் என்பது புரா+நவ் எனப்பிரியும். புரா என்றால் பழமை எனவும், நவ் என்றால் புதுமை எனவும் பொருளாகும். தமிழில் புராணம் என்னும் சொல் மணிமேகலையில்தான் முதன்முதலாகக் கையாளப் பெற்றிருக்கிறது. ‘காதலால் கடல்வண்ணன் புராணம் பாடினான்காண்’ என்று சமயக் கணக்கர்தம் திறம் கேட்ட காதையில் குறிப்பிடப் பெறுகிறது. புராணங்கள் தொன்மங்களாகவும், மரபுவழியிலான கர்ணபரம்பரைக் கதைகளாகவும் வழங்கப்பட்டு வருகின்றன.
இது பதினெண் உபபுராணங்களுள் ஒன்று
பகுப்பு:இந்து சமய நூல்கள்
அந்தேவனப்பள்ளி ஊராட்சி
அந்தேவனப்பள்ளி ஊராட்சி (Andevanapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள தளி வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4480 ஆகும். இவர்களில் பெண்கள் 2162 பேரும் ஆண்கள் 2318 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
ம. ப. பெரியசாமித்தூரன்
'''பெ. தூரன் என்கிற பத்மபூஷன் ம. ப. பெரியசாமித்தூரன்''' (செப்டம்பர் 26, 1908 - சனவரி 20, 1987) ஒரு சிறந்த எழுத்தாளரும் தமிழில் கலைக்களஞ்சியம் தொகுத்த அறிஞரும் ஆவார். பெ. தூரன் ஒரு நாட்டுப்பற்றாளராகவும் தமிழ்ப் புலவராகவும் கருநாடக இசை வல்லுநராகவும் அறியப்படுகிறார்; நாடகங்களும் இசைப்பாடல்களும் சிறுகதைகளும் சிறுவர் இலக்கியங்களும் எழுதியுள்ளார்; மொழிபெயர்ப்புக்களை மேற்கொண்டுள்ளார்; பதிப்புப் பணிகளும் செய்துள்ளார். இவரின் நூல்கள் சில நாட்டுடைமையாக்கப்பட்டுள்ளன.
வாழ்க்கைச் சுருக்கம்
பழனிவேலப்பக் கவுண்டர்-பாவாத்தாள் ஆகியோருக்கு மகனாக 1908 ஆம் ஆண்டு தமிழ் நாடு, ஈரோடு மாவட்டம் மொடக்குறிச்சிக்கு அருகிலுள்ள மஞ்சக்காட்டு வலசு என்ற ஊரில் பிறந்தார். கொங்கு நாட்டவரின் வரலாற்று நாயகர்களான அண்ணன்மார், பொன்னர் - சங்கர் இருவரும் பெரியசாமி, சின்னச்சாமி என்று அழைக்கப்பட்டனர். மேழிப்பள்ளி பொன்னர் நினைவால் இவருக்குப் பெரியசாமி என்று பெயர் வைத்தனர். இவர், கொங்கு வேளாளரில் "தூரன்" குலத்தைச் சார்ந்தவர் என்பதால் தன் பெயரோடு "தூரன்" என்று சேர்த்துக் கொண்டார். "மஞ்சக்காட்டு வலசு பழனிவேலப்ப கவுண்டர் மகன் பெரியசாமித்தூரன்" என்பதன் சுருக்கமே '''ம. ப. பெரியசாமித்தூரன்''' ஆகும். இவர் தனது பள்ளி, கல்லூரிப் படிப்பை முடித்து 1929இல் ஆசிரியப்பணி ஆற்றினார். மே 1, 1939இல் காளியம்மாளைத் திருமணம் செய்து கொண்ட தூரனுக்கு, சாரதாமணி, வசந்தா, விஜயலட்சுமி என்ற மகள்களும், சுதந்திரக்குமார் என்ற மகனும் உள்ளனர். மருமகள் செண்பகத்திலகம் ஆவார்.
கல்வி
இளம் வயதிலேயே தாயை இழந்த தூரன் செம்மாண்டம்பாளையத்தில் உள்ள தனது பாட்டி வீட்டில் வளர்ந்தார். மொடக்குறிச்சியில் தொடக்கக்கல்வி முடித்து ஈரோடு மாகாசன உயர்நிலைப்பள்ளியில் பள்ளியிறுதி வகுப்பவரை படித்தார். அங்கு பணியாற்றிய தமிழாசிரியர் திருமலைசாமி ஐயங்கார் பாடம் கற்பிக்கும் நேரம் அல்லாமல் மற்ற நேரமும் மாணவர்களுக்குத் தமிழ் அறிவை ஊட்டுபவர். "அவரால் எனக்குத் தமிழில் பற்றும் கவிதை எழுத வேண்டும் என்ற ஆர்வமும் ஏற்பட்டது," என்று கூறியுள்ளார் தூரன்.
தான் படித்த பள்ளியில் விடுதி வசதி இல்லாததால் ஒரு கன்னடிய நாயக்கர் வீட்டில் தங்கி உணவுண்டு படித்தார். மாணவப் பருவத்தில் ஈரோடு கருங்கல்பாளையம் நூலகம் சென்று ஆரணி குப்புசாமி முதலியார், வடுவூர் துரைசாமி ஐயங்கார் முதலியோர் எழுதிய புதினங்களைப் படிப்பதை வழக்கமாகக் கொண்டார். 1926 - 27இல் சென்னை மாநிலக் கல்லூரியில், கணிதம், இயற்பியல், வேதியியல் பாடங்களை இடைநிலை (இன்டர்மீடியட்) வகுப்பில் பயின்றார். 1929 இல் இல் இளங்கலை (பி. ஏ) கணித பட்ட வகுப்பில் சேர்ந்தார். 1931 இல் பட்ட வகுப்புத் தேர்வு எழுதாத போதும் கோபி செட்டி பாளையம் வைரவிழாப் பள்ளியில் ஆசிரியராகப் பணிபுரியத் தொடங்கினார்.
பெரியசாமித்தூரனை தமது கல்லூரி மாணவப் பருவம் முதலான நண்பராகவும், பாரதி பாடல்களில் ஈடுபடுத்தியவராகவும், தமிழ்ப்பற்றை மேலும் தூண்டி வளர்த்தவராகவும் பத்மஸ்ரீ முனைவர் நெ. து. சுந்தரவடிவேலு குறிப்பிடுகின்றார்.
ஆசிரியப் பணி
1929 முதல் நான்காண்டுகள் கோபிசெட்டிபாளையம் வைரவிழா உயர்நிலைப்பள்ளியில் பணியாற்றினார். பிறகு போத்தனூரிலும், அதன் பின்னர் பெரியநாயக்கன்பாளையத்தில் இயங்கிய இராமகிருஷ்ணா வித்யாலயத்தில் சேர்ந்து ஆசிரியராகவும், தலைமையாசிரியராகவும் 1948 வரை பணியாற்றினார். அப்போது சிலரிடம் நேரடியாக இசைப்பயிற்சி பெற்றார்.
கலைக்களஞ்சியம் வெளியிடல்
அப்போதைய தமிழகக் கல்வியமைச்சர் தி. சு. அவிநாசலிங்கத்தின் முயற்சியால் தமிழ் வளர்ச்சிக்காக  தமிழ் வளர்ச்சிக் கழகம் தொடங்கப்பட்டது. தன்னாட்சி உரிமை உடைய இக்கழகத்தின் சார்பில் வெளியிடப்பட்ட கலைக்களஞ்சியத்தின் ஆசிரியராக 1948 இல் பொறுப்பேற்று 1968 வரை 750க்கு மேற்பட்ட பக்கங்களையுடைய பத்து தொகுதிகளை வெளியிட்டார். பிறகு 100 பக்கங்களையுடைய குழந்தைகள் கலைக்களஞ்சியம் பத்து தொகுதிகளையும் 1976 வரை வெளியிட்டார்.
இசை ஆர்வம்
இளம்வயதில் சிற்றப்பா அருணாசலக்கவுண்டர் கூறிய கதைகளும், மற்றொரு உறவினர் அருணாசலக்கவுண்டர் கற்றுக் கொடுத்த இசைப்பாடல்களும் தூரனுக்குக் கதையிலும் இசையிலும் ஆர்வம் ஏற்படக் காரணமாக இருந்தது. பிறவியிலேயே கவி உள்ளம் படைத்த தூரன் தமிழில் பாடல்கள் (கீர்த்தனைகள்) புனையத் தொடங்கினார். பிற்காலத்தில் இவரது கீர்த்தனைகள், சுர, தாள இசைக் குறிப்புகளுடன் தொகுதிகளாக வந்துள்ளன. தமிழகத்தின் மிகப்பெரிய இசைவாணர்கள் பலரும் தூரனின் பாடல்களை மேடையில் பாடியுள்ளனர். இசைக் கல்லூரிகளில் இவரது பாடல்கள் சிலவற்றைப் பாடமாக வைத்துள்ளனர்.
இதழாசிரியர்
பெ. தூரன் 1940களில் காலச்சக்கரம் என்ற வாரப் பத்திரிகையின் ஆசிரியராகப் பணியாற்றினார்.
விருது
1968 ஆம் ஆண்டு பத்மபூஷன் விருது பெற்றார்.
பிற
குழந்தைகளுக்கு கதையாக, பாடலாக, நெடுங்கதையாக, அறிவியல் முறையில் 14 நூல்களைத் தூரன் இயற்றியுள்ளார். சுப்பிரமணிய பாரதியின் படைப்புகள் பற்றிப் பதினொரு நூல்கள் எழுதியுள்ளார். உளவியல் தத்துவம் தொடர்பாக ஒன்பது நூல்கள் எழுதியுள்ளார்.
மறைவு
1980ஆம் ஆண்டு கடுமையான வாத நோயால் வாடியவர் 1987 ம் ஆண்டு சனவரி 20ஆம் நாள் மறைந்தார்.
நூல்கள்
சாகித்திய அக்கதமி வெளியிடும் இந்திய இலக்கியச் சிற்பிகள் என்ற நூல் வரிசையில் ஒன்றாக ''ம. ப. பெரியசாமித் தூரன்'' எனும் நூல் சிற்பி பாலசுப்பிரமணியத்தால் எழுதப்பட்டு 2000 ஆம் ஆண்டு வெளியிடப்பட்டது. இதன் நான்காவது பதிப்பு (2010) பத்து அத்தியாயங்களையும் மூன்று பின்னிணைப்புக்களையும் 123 பக்கங்களில் கொண்டிருக்கிறது.
தொண்டில் கனிந்த தூரன் எனும் நூல் சிற்பி பாலசுப்பிரமணியம் என்பவரால் தொகுக்கப்பட்டு பாரதீய வித்யா பவன் கேந்திரா வெளியீடாக வெளிவந்துள்ளது.
வெளி இணைப்புகள்
பகுப்பு:தமிழ் எழுத்தாளர்கள் பகுப்பு:பாடலாசிரியர்கள் பகுப்பு:கருநாடக இசைக் கலைஞர்கள் பகுப்பு:இசைப்பேரறிஞர் விருது பெற்றவர்கள் பகுப்பு:1908 பிறப்புகள் பகுப்பு:1987 இறப்புகள் பகுப்பு:20 ஆம் நூற்றாண்டுக் கருநாடக இசைக் கலைஞர்கள் பகுப்பு:தமிழ்க் கலைக்களஞ்சியத் தொகுப்பாளர்கள் பகுப்பு:தமிழிசை இயக்க செயற்பாட்டாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:அறிவியல் தமிழ் எழுத்தாளர்கள் பகுப்பு:தமிழ் சிறுவர் இலக்கிய எழுத்தாளர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:ஈரோடு மாவட்ட நபர்கள் பகுப்பு:தமிழ்நாட்டு இசைக்கலைஞர்கள் பகுப்பு:பத்ம பூசண் விருது பெற்ற தமிழர்கள்
வெப்ப ஆற்றல்
வெப்ப இயக்கவியலில், வெப்ப ஆற்றல் என்பது ஓர் அமைப்பில், அதன் வெப்ப இயக்கவியல் சமநிலைக்கு ஏற்ப இருக்கும் அக ஆற்றலைக் குறிக்கும். இயற்பியலிலோ அல்லது வெப்ப இயக்கவியலிலோ இதனைத் திட்டவட்டமாக வரைவிலக்கணப்படுத்த முடியாமல் இருப்பதற்குக் காரணம் வெப்பநிலையில் மாற்றம் ஏற்படாமலேயே அக ஆற்றலில் மாறுதல் நிகழலாம் என்பதுடன், அக ஆற்றலின் எந்தப் பகுதி வெப்பத்தால் நிகழ்வது என்பதை முடிவு செய்ய முடியாமல் இருப்பதுமாகும். ஒரு அமைப்பை அல்லது பொருளைச் சூடுபடுத்தும்போதோ குளிர்விக்கும்போதோ அதன் வெப்பநிலைக்கு ஏற்ப வெப்ப ஆற்றலும் மாறுபடும். ஒரு பொருளின் வெப்பம் (இயக்கவியல்) மாறும்போது அது வெப்ப ஆற்றல் என்று சொல்லப் படுகிறது.
வெப்பம் என்பது வேறுபட்ட வெப்பநிலைகளைக் கொண்டிருக்கும், ஒரு அமைப்புக்கும், அதன் சுற்றுச்சூழலுக்கும் இடையில், அவற்றுக்கிடையே இருக்கும் எல்லையின் இரு பக்கங்களுக்குமிடையில் காணப்படும் வெப்பநிலை வேறுபாட்டால் ஏற்படக்கூடிய ஆற்றல் நிலைமாற்றம் ஆகும்.
அடிப்படை அளவில், ஒரு பொருளின் அணு, மூலக்கூறு நகர்ச்சியால் உண்டாகும் இயக்க ஆற்றலின் ஒரு வகையே வெப்ப ஆற்றல் என்பது.
மேலும் படிக்க
வெப்பத்தின் பருமச்சுருக்கம்தான் துகள் அணு மூபேநேநேநோபலக்கூறு மற்றும் திட திரவ வாயுத்தொகுப்புகளால் ஆன பொருள் நிலைகள் ஆகும். எனவே பொருளாய் ஆனது வெப்பம். பொருளுக்குள் விரவி பரவி இருப்பது வெப்ப ஆற்றல் ஆகும்.
பகுப்பு:ஆற்றல்
சுரேஷ் பிரபு
தனி வாழ்க்கை
சுரேஷ் பிரபு இதழியலாளரான உமா பிரபுவை திருமணம் புரிந்துள்ளார். இவர்களுக்கு அமெயா பிரபு என்ற மகன் இருக்கிறார். தற்போது மும்பையிலும் தில்லியிலும் வாழ்கிறார்.
அரசியல் வாழ்க்கை
அடல் பிகாரி வாச்பாய் அமைச்சரவையில்  1998 முதல் 2004 வரையில் பல்வேறு காலங்களில் தொழில்துறை அமைச்சராகவும், சுற்றுச்சூழல், வனத்துறை அமைச்சராகவும் உரம் மற்றும் வேதிப்பொருள்கள் அமைச்சராகவும் மின்சாரம், கனரகத் தொழில் அமைச்சராகவும் பொதுநிறுவனங்களின் அமைச்சராகவும் இருந்துள்ளார். மின்சாரத் துறையில் இவராற்றிய பணிக்காக பெரிதும் அறியப்பட்டவர். மின்துறையில் பல சீர்திருத்தங்களை கொண்டு வந்தார். மின்துறை சட்டம், 2003 நிறைவேற்றப்பட பெரிதும் பாடுபட்டார்; இதன்மூலம் மாநிலங்களிலிருந்து பெறவேண்டிய பாக்கித்தொகை முதலீடாக மாற்றப்பட்டது.
மக்களவைக்கு மகாராட்டிரத்தின் இராசாப்பூர் தொகுதியிலிருந்து 1996 முதல் தொடர்ந்து வென்று வந்துள்ளார். இருப்பினும், 2009ஆம் ஆண்டுப் பொதுத்தேர்தலில் தோல்வியடைந்தார்.
இந்திய ஆய அமைச்சருக்கு இணையானத் தகுதி கொண்ட இந்திய ஆறுகளை இணைப்பதற்கான சிறப்புப் பணிப்பிரிவின் தலைவராக பணியாற்றியுள்ளார். உலக வங்கியின் நாடாளுமன்ற பிணையத்தின் உறுப்பினராகத் தேர்ந்தெடுக்கப்பட்டார்; உலக வங்கியின் நீர்வள தெற்காசிய மண்டலக்குழுவிற்கு தலைமை வகித்தார்.
2013இல் வார்ட்டன் இந்தியா பொருளியல் மன்றத்தில் நரேந்திர மோதியின் தலைமை உரையை இரத்து செய்தமைக்கு எதிர்ப்பாக  அந்தப் பல்கலைக்கழகத்திற்கு செல்லாமல் விட்டார்.
சூலை 2014இல் மோதி அரசு அவரை மின்சார சீர்திருத்த உயர்மட்டக்குழுவிற்கு தலைவராக நியமித்தது.
நவம்பர் 9, 2014இல் நீண்டநாள் சிவசேனா உறுப்பினரான பிரபு அக்கட்சியிலிருந்து விலகி பாரதிய ஜனதா கட்சியில் இணைந்து இந்திய அமைச்சரவையில் தொடருந்து அமைச்சராகப் பொறுப்பேற்றுக் கொண்டுள்ளார்.
குற்றச்சாட்டு
2015 ஆம் ஆண்டு மார்ச்சு மாதம் 20 ஆம் திகதி மாநிலங்களவையில் பேசிய இவர் தனது துறையில் ஊழல் நிறைந்து உள்ளதாகவும், அதைத் தடுக்க நடவடிக்கை எடுக்கப்பட்டு வருவதாகவும் தெரிவித்தார்.
வெளி இணைப்புகள்
பகுப்பு:இந்திய இரயில்வே அமைச்சர்கள் பகுப்பு:1953 பிறப்புகள் பகுப்பு:இந்திய அரசியல்வாதிகள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:மகாராட்டிர அரசியல்வாதிகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
திக்கோடியன்
'''பி. குஞ்சானந்தன் நாயர்''' (பிப்ரவரி 15, 1916 – ஜனவரி 28, 2001) அவரது புனைப்பெயரான திக்கோடியன் என்ற புனைப்பெயரால் நன்கு அறியப்பட்டவரான இவர் இந்திய நாடக ஆசிரியரும் நாவலாசிரியரும் பாடலாசிரியரும் மற்றும் மலையாளத்தின் திரைக்கதை எழுத்தாளரும் ஆவார். வானொலி நாடகங்களின் வகைக்கான பங்களிப்புகளுக்காக அவர் அறியப்பட்டார். இவரது சுயசரிதை, அரங்கு கனாதா நாடன் (மேடையில் இருந்திராத நடிகர்), இது சுதந்திரத்திற்குப் பிந்தைய காலகட்டத்தில் மலபாரின் சமூக-கலாச்சார வளர்ச்சியை விவரிக்கும் வகையில் அவருக்கு பெயர் பெற்றுத்தந்தது. கேந்திரிய சாகித்ய அகாதமி விருது, சுயசரிதைக்கான கேரள சாகித்ய அகாதமி விருது, வயலார் விருது மற்றும் ஒடக்குழல் விருது உள்ளிட்ட பல விருதுகளைப் பெற்றுள்ளார்.
சுயசரிதை
திக்கோடியான் பி குஞ்சானந்தன் நாயர், 1916 பிப்ரவரி 15, அன்று பிறந்தார் Thikkodiதென்னிந்திய மாநிலமான கேரளாவின்,கோழிக்கோடு மாவட்டத்தில் ஒரு சிறிய குக்கிராமமான திக்கோடி என்ற ஊரில், புத்தியேதாத் குஞ்சப்பா நாயர் மற்றும் பி. நாராயணி அம்மா ஆகியோருக்கு பிறந்தார். அவர் சிறுவனாக இருந்தபோது பெற்றோரை இழந்தார். நாடகத்தின் ஆர்வலராக இருந்த அவரது தாத்தாவால் வளர்க்கப்பட்டார். கொயிலாண்டி பாஸல் மிஷன் நடுநிலைப் பள்ளியில் பள்ளிப் படிப்பை முடித்த அவர், ஆசிரியர் பயிற்சி வகுப்பை முடித்து, 1936 இல் தனது தான் படித்தா ஒரு பள்ளியில் ஆசிரியராக தனது வாழ்க்கையைத் தொடங்கினார். அங்கு, அவர் தொழிற்சங்க நடவடிக்கைகளில் ஈடுபட்டபோது அந்தப் பணியிலிருந்து வெளியேற்றப்பட்டார். 1938 இல் ஒரு வேலைநிறுத்தத்தில் ஈடுபட்டார். பின்னர், அவர் பாரத் சேவ சங்கம் மற்றும் தேவதர் மலபார் புனரமைப்பு அறக்கட்டளை ஆகியவற்றுடன் இணைந்தார். அங்கு அவர் கே கேளப்பன் மற்றும் வி.ஆர்.நாயனாருடன் இணைந்து பணியாற்றினார். மேலும் 1942 ஆம் ஆண்டில் நாயனரால் நிறுவப்பட்ட அனாதை இல்லமான நயனார் பாலிகா சதானத்தில் சிலகாலம் தங்கி பணிபுரிந்தார். இந்த நேரத்தில்தான், தினபிரபா நாளிழதலில் சேர்ந்தார். 1948 வரை அங்கு பணியாற்றினார். 1950 ஆம் ஆண்டில், அவர் அகில இந்திய வானொலியில் ஒரு எழுத்தாளராக சேர்ந்தார். வாழ்க்கையின் எஞ்சிய பகுதியை 1979 இல் ஓய்வு பெறும்வரை ஒரு நாடக தயாரிப்பாளராக இருந்து வந்தார்.
திக்கோடியன் பார்வதி என்பவரை 1942 இல் திருமணம் செய்தார். இத்தம்பதியருக்கு புஷ்பா என்ற மகள் இருந்தார். அவர் 2001 ஜனவரி 28, அன்று தனது 84 வயதில் கோழிக்கோடு தனது இல்லத்தில் காலமானார்.
பணிகள்
பி. குஞ்சானந்தன் நாயர் ஆனந்த் என்ற புனைப் பெயரைப் பயன்படுத்தி தனது இலக்கிய வாழ்க்கையைத் தொடங்கினார். அவரது முதல் கவிதை வீந்தம் காரையத்தே என்பது மாத்ருபூமியில் வெளியிடப்பட்டது. பின்னர், அவர் நையாண்டிகளை எழுதினார். புகழ்பெற்ற நகைச்சுவையாளர், சஞ்சயன், அவற்றில் சிலவற்றை விஸ்வதீபம் வார இதழில் வெளியிட்டார். திக்கோடியன் என்ற புனைப்பெயரை அவர் தனது வாழ்நாள் முழுவதும் பயன்படுத்தினார். கோழிக்கோடு அகில இந்திய வானொலி  நிலையத்தில் எழுத்தாளராக பணியாற்றும் போது 1950 களின் முற்பகுதியில் நாடகங்களையும் எழுதினார். அவரது நண்பர்கள், உருப், எஸ்.கே.பொட்டெக்கட். என்.வி.கிருஷ்ணவாரியர், எம்.வி.தேவன், வி. அப்துல்லா மற்றும் கே.ஏ. கொடுங்கல்லூர் ஆகியோர் நாடகங்களை எழுத ஊக்குவித்தனர். அவர் ஜீவிதம் என்ற நாடகத்தை எழுதினார், இது கேந்திர கால சமிதி நடத்திய நாடக போட்டியில் பரிசை வென்றது.
பஜய பந்தம், அட்டுபோயா கன்னி, புஷ்பவிருஷ்டி, மகாபாரதம் மற்றும் கன்யாதனம் போன்ற 25 க்கும் மேற்பட்ட நாடகங்களில் இது முதன்மையானது. நாடகங்களைத் தவிர, சுவன்னா கடல், அஸ்வாஹ்ரிதயம், பஜஸ்ஸியுடே பதவல் உள்ளிட்ட நாவல்களையும் எழுதியுள்ளார். கடலின் பின்னணி மற்றும் போர்த்துகீசிய படையெடுப்புக்கு எதிராக வரையப்பட்ட சுவன்னா கடல் மலையாளத்தின் முக்கிய வரலாற்று நாவல்களில் ஒன்றாகும். மலையாள இலக்கியத்தில் வானொலி நாடகங்களை எழுதியவர்களில் ஒருவராக அவர் கருதப்பட்டார். குஞ்சாக்கோவின் 1964 ஆம் ஆண்டு வெளியான பழசி ராஜா திரைப்படத்திற்கான கதை, திரைக்கதை மற்றும் வசனங்களை எழுதினார். விருது பெற்ற இயக்குனரான ஜி அரவிந்தனின் முதல் படமான உத்ரயாணம் படம் உட்பட மேலும் ஐந்து படங்களுக்கு திரைக்கதை மற்றும் வசனங்களை எழுதினார்.
வெளி இணைப்புகள்
பகுப்பு:கேரள மாநில திரைப்பட விருது வென்றவர்கள் பகுப்பு:2001 இறப்புகள் பகுப்பு:1916 பிறப்புகள் பகுப்பு:மலையாள எழுத்தாளர்கள் பகுப்பு:கோழிக்கோடு மாவட்ட நபர்கள்
பல்கா சிங்
பல்கார் சிங் (Balkaur Singh) இந்தியாவின் அரியானா மாநிலத்தில் உள்ள காலான்வாலி சட்டமன்றத் தொகுதி சட்டமன்ற தொகுதியை பிரதிநிதித்துவப்படுத்துகிறார். சிரோமணி அகாலி தளம் கட்சியின் உறுப்பினராகவும் அரியானா மாநிலத்தின் சட்டமன்ற உறுப்பினராகவும் இருக்கிறார். 2019 ஆம் ஆண்டு நடைபெற்ற தேர்தலின்போது பல்கார் சிங் பாரதிய சனதா கட்சியில் இணைந்தார்.
மேற்கோள்கள்
பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய அரசியல்வாதிகள் பகுப்பு:அரியானா அரசியல்வாதிகள் பகுப்பு:வாழும் நபர்கள்
ஓட்டோ பேயர்
ஓட்டோ பேயர் (Otto Bayer) என்பவர் செருமன் நாட்டைச் சேர்ந்த ஐ.கி பார்பென் என்ற வேதியியல் நிறுவனத்தில் இவர் ஒரு தொழிற்துறை வேதியியலாளர் ஆவார். 1903 ஆம் ஆண்டு நவம்பர் மாதம் 04 ஆம் நாள் இவர் பிறந்தார். ஐசோசயனேட்டு மற்றும் பாலியால் சேர்மங்களிலிருந்து பாலியூரித்தேன்களைத் தயாரிக்கும் பலகூட்டு வினையை 1937 ஆம் ஆண்டு கண்டுபிடித்த ஆராய்ச்சிக் குழுவிற்கு ஓட்டோ பேயர் தலைவராக இருந்தார்.
பேயர் கார்ப் நிறுவனத்தை நிறுவிய குடும்பத்துடன் டாக்டர் பேயர் தொடர்புடையவர் அல்ல. இன்று பாலியூரிதீன் நவீன வாழ்க்கை முழுவதும் எங்கும் காணப்படுகிறது. இயக்குனர்கள் குழு மற்றும் பேயர் நிறுவனம்|பேயர் நிறுவனத்தின்]] மேற்பார்வைக் குழு ஆகியவற்றில் உறுப்பினராக இருந்தார், மேலும் 1950 ஆம் ஆண்டுகளில் காசெல்லாவின் மேற்பார்வைக் குழுவின் துணைத் தலைவராகவும் இருந்தார்.
1975 ஆம் ஆண்டுக்கான சார்லசு குட்இயர் பதக்கத்தைப் பேயர் பெற்றார். 1982 ஆம் ஆண்டு ஆகத்து மாதம் 01 ஆம் நாள் இவர் இறந்தார்.
மேற்கோள்கள்
பகுப்பு:1902 பிறப்புகள் பகுப்பு:1982 இறப்புகள் பகுப்பு:வேதியியலாளர்கள் பகுப்பு:செருமனியர்
கடமலைக்குண்டு ஊராட்சி
கடமலைக்குண்டு ஊராட்சி (Kadamalaikundu Gram Panchayat), தமிழ்நாட்டின் தேனி மாவட்டத்தில் உள்ள க. மயிலாடும்பாறை வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8128 ஆகும். இவர்களில் பெண்கள் 3879 பேரும் ஆண்கள் 4249 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜெரேன்ட் ஜோன்ஸ்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1976 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
ஆலு கோபி
ஆலு கோபி (Aloo gobi)(pronounced [aːlu ɡɔːbʱi] ) என்பது இந்தியத் துணைக் கண்டத்தில் உருளைக்கிழங்கு (ஆலு), பூக்கோசு (கோப்(h)i) மற்றும் இந்திய மசாலாப் பொருட்களால் தயாரிக்கப்படும் சைவ உணவாகும். இது இந்தியா மற்றும் பாக்கித்தான் உணவுகளில் பிரபலமானது. இந்த உணவு தயாரிக்க மஞ்சள் பயன்படுத்தப்படுவதால் இதன் நிறம் மஞ்சளாகக் காணப்படும். சில நேரங்களில் இதில் கருஞ்சீரகம் மற்றும் கறிவேம்பு சேர்க்கப்படும். பூண்டு, இஞ்சி, வெங்காயம், கொத்தமல்லித் தழை, தக்காளி, பட்டாணி, சீரகம் ஆகியவை பிற பொதுவான சேர்க்கைப் பொருட்களில் அடங்கும். பல வகையான வேறுபாடுகளுடன் இது தயாரிக்கப்படுகிறது.
பிரபலமாக
ஆலு கோபி என்பது வீசரின் 2021 இசைத் தொகுப்பில் ஓகே ஹியூமனின் இரண்டாவது இசையின் தலைப்பு மற்றும் மைய தலைப்பு
மேற்கோள்கள்
பகுப்பு:பஞ்சாபி உணவு வகைகள் பகுப்பு:வட இந்திய உணவு வகைகள் பகுப்பு:பீகாரி உணவுகள்
சாகரா சட்டமன்றத் தொகுதி
சாகரா சட்டமன்றத் தொகுதி (Sagar Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிவமொக்கா மாவட்டத்தில் உள்ளது. சிவமொக்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 117 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:சிவமொக்கா மாவட்டம்
சூரத் தேங்காய் உடைத்தல்
சூரத் தேங்காய் உடைத்தல் என்பது இந்து சமயத்தில் மேற்கொள்ளப்படுகின்ற ஒரு நேர்த்திக்கடனாகும். பொதுவாக விநாயகருக்கு சூரைத் தேங்காய் உடைக்கும் வழக்கம் உள்ளது. நேர்த்திக் கடனுக்காக நல்ல, பெரிதான தேங்காயை தேர்ந்தெடுக்கின்றனர். பின்பு விநாயகர் சந்நிதி முன்பு அதற்காக வைக்கப்பட்டுள் கல்லில் அடித்து உடைக்கின்றனர். இவ்வாறு உடைக்கப்படும் தேங்காய் சிதரல்களை உடைக்கும் பக்தர்கள் எடுத்து செல்வதில்லை. மற்ற பக்தர்களும், கோவிலுக்கு அருகில் வசிப்பவர்களும் பிரசாதமாக எடுத்துக் கொள்கின்றனர். இந்த சடங்கினை சிதறு காய் உடைத்தல் என்றும் அழைக்கின்றனர்.
இந்த நேர்த்திக் கடனை செலுத்துவதற்கு கோவிலில் அனுமதி பெறுதல் போன்றவை இல்லை. இந்த சடங்கினை ஐயர் மற்றும் பூசாரிகள் செய்வதில்லை. சூரத்தேங்காய் உடைப்பதாக வேண்டும் பக்தர்களே இதனைச் செய்கின்றார்கள்.
தேங்காய் மீது சூடம் ஏற்றி தொழிற்கூடங்கள், கடைகள் போன்றவற்றை துவங்கும் போதும், அம்மாவாசை போன்ற தினங்களிலும் இந்த சூரத் தேங்காய் வனிக நிறுவனங்கள் முன்பு உடைக்கப்படுகிறது. அத்துடன் புதுமனை புகுதல், பணி ஓய்வு பெற்று வீடு திரும்புதல் போன்ற சுபகாரியங்களின் தொடக்கத்திலும் இந்த சூரத் தேங்காய் உடைக்கப்படுகிறது. இவ்வாறு செய்தால் திருஷ்டி கழியும் என்பது இந்துக்களின் நம்பிக்கையாகும்.
திருநள்ளாறு போன்ற கோயில்களில் பிரதான தெய்வங்களை தரிக்கும் முன்பு விநாயகருக்கு சூரைத் தேங்காய் உடைப்பதால், கோரிக்கை நிறைவேறும் என்ற நம்பிக்கை பக்தர்கள் மத்தியில் உள்ளது.
ஆதாரங்கள்
பகுப்பு:இந்து சமய நேர்த்திக் கடன்கள்
நோர்வேத் தமிழர்களின் ஈழம் வாக்கெடுப்பு
நோர்வேத் தமிழர்களின் ஈழம் வாக்கெடுப்பு என்பது நோர்வேயில் வசிக்கும் ஈழத் தமிழர்கள் தமிழீழம் தனிநாடாக அமைக்கப்படுவதை விரும்புகிறார்களா எனபதைக் கணிக்க நோர்வே ஊடகம் ஒன்று நடத்திய கருத்துக்கணிப்பு வாக்கெடுப்பு ஆகும். இதில் பெரும்பான்மை நோர்வேத் தமிழர்கள் ஈழம் அமைவதை விரும்புவது தெரியவந்தது.
புள்ளிவிபரங்கள்
இங்கு 18 வயதுக்கு மேற்பட்ட 8.797 இலங்கையர்கள் வசிக்கின்றனர். இதில் 300 வரையானோர் சிங்களவர்கள். இந்த வாக்கெடுப்பில் 5,633 பேர் கலந்து கொண்டர். இதில் 5.574 பேர் சார்பாக வாக்களித்தர். 50 பேர் எதிர்த்து வாக்களித்தனர். 9 வாக்குகள் செல்லுபடியாகவில்லை.
சுமுது சுரங்க
சுமுது சுரங்க (Sumudu Suranga, பிறப்பு: பிப்ரவரி 1 1982), இலங்கை மாத்தறைப் பிரதேசஅணியின் துடுப்பாட்டக்காரர். இவர் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2010/11பருவ ஆண்டுகளில், இலங்கை ஷரசென்ட் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
ஒட்டோ லோவி
ஒட்டோ லோவி﻿﻿ (Otto Loewi), சூன் 3, 1873 – திசம்பர் 25, 1961 என்பவர் செருமனியில் பிறந்த மருந்தியலாளர் மற்றும் உளவியலாளர் என அறியப்படுகிறார். இவருடைய கண்டுபிடிப்பான அசெட்டைல்கோலின் (Acetylcholine) எனும் கரிமச் சேர்மம் மருத்துவ சிகிச்சையை மேம்படுத்த உதவியதாக கருதப்படுகிறது. அக்கண்டுபிடிப்பிற்காக 1936-ல் அவருக்கு சர் ஹென்றி டேல் (Henry Hallett Dale) அவர்களுடன் உடலியங்கியலுக்கான நோபல் பரிசு பகிர்ந்தளிக்கப்பட்டது.
பிறப்பு
நடு ஐரோப்பாவில் உள்ள செருமனியின் பிராங்க்ஃபுர்ட் நகரில் 1873-ம் ஆண்டு, சூன்-மாதம் 3-ம் நாளில், ஒரு யூதக் குடும்பத்தில் ஓட்டோ பிறந்தார். அவரது தந்தை "யாக்கோபு லோவி" ( Jacob Loewi), ஒரு வியாபாரி தாயார் அண்ணா வில்ஸ்டாட்டர் ( Anna Willstätter) இல்லத்தரசி யாவார்.
படிப்பு
ஓட்டோ, பள்ளிக் கல்விக்குப் பிறகு, 1891 ஆம் ஆண்டில் ஸ்ட்ராஸ்பர்க் பல்கலைகழகத்தில் (University of Strasbourg) ஒரு மருத்துவ மாணவராக சேர்தார். பின்பு, 1893-1894 ஆண்டுகளில் செருமனியின் எல்லையின் பிரான்ஸ் நாட்டின் கிழக்குப் பகுதியான அல்சேஸ் பிரதேசத்தின் ஸ்திராஸ்பூர்க் நகரிலுள்ள மூனிச் பல்கலைக்கழகத்தில் மெய்யியல் மற்றும் கலை வரலாற்றையும் பயின்ற லோவி, தத்துவத் துறையிலும் மிகுந்த ஆர்வம் காட்டினார். 1896-ம் ஆண்டு மருத்துவர் பட்டம் பெற்று ஸ்திராஸ்பூர்க் (Strasbourg) திரும்பிய அவர், மருத்துவ ஆய்வுகளில் தன்னை முழுமையாக அர்ப்பணித்தார்.
பணிகள்
கனிம பகுப்பாய்வு வேதியியல் பயின்ற ஓட்டோ லோவி﻿, ஸ்திராஸ்பூர்க்கின் உயிரி வேதியியல் நிறுவனத்தில் பணியாற்றினார். பிராங்க்ஃபுர்ட்டில் ஒரு மருத்துவமனையில் ஓராண்டு காலம் மருத்துவராகப் பணிபுரிந் தவர், காச நோய் (Tuberculosis), நிமோனியா எனும் நுரையீரல் அழற்சி (Pneumonia) காய்ச்சலுக்கு முறையான மருந்துகள் இல்லாமல், சிகிச்சையின்றி இறப்பு விகிதம் அதிகரித்ததால் வேதனையடைந்தவர். பின்னாளில் மருத்துவராக இருப்பதை கைவிட்டு, மருந்தியலில் ஆய்வுகள் மேற்கொள்ள முடிவெடுத்தார். பிரபல மருந்தியலாளர் ஹான்ஸ் ஹோர்ஸ்ட் மேயரின் (Hans Horst Meyer) ஆய்வுக்கூடத்தில் உதவியாளராகப் பணியமர்ந்து, வளர்சிதை மாற்றம் குறித்து ஆய்வு மேற்கொண்டார். 1904-ல் வியன்னாவில் உள்ள பல்கலைக்கழகத்தில் மருந்தியல் பேராசிரியராக நியமிக்கப்பட்டார்.
ஆய்வுக்கட்டுரைகள்
விலங்குகள் உடலின் புரதத் தொகுப்பு (Protein synthesis) குறித்த ஆய்வுக் கட்டுரையை வெளியிட்ட ஓட்டோ, சிறுநீரக செயல்பாட்டின் உடலியங்கியல் (Physiology), மருந்தியல் (Pharmacy) சோதனைகள் குறித்து தொடர்ச்சியாக கட்டுரைகள் வெளியிட்டார். அதைத்தொடர்ந்து, மாச்சத்து வளர்சிதை (Carbohydrate metabolism) மாற்றங்களோடு தொடர்புடைய பிரச்சினைகளை ஆராய்ந்து தனது கண்டுபிடிப்புகள் குறித்த கட்டுரைகளை வெளியிட்டார்.
கலந்தாய்வுகள்
1902-ல், ஓட்டோ லோவி﻿﻿ லண்டன் எர்னஸ்ட் ஸ்டார்லிங் (Ernest Starling) என்பவரின் ஆய்வுக்கூடத்தில் சில மாதங்கள் பணிபுரிந்தபோது, ஆங்கில மருந்தியலாளரும் மற்றும் உடற்கூறு நிபுணருமான, சர் ஹென்றி ஹெல்லேத்ட் டேல் (Henry Hallett Dale) என்பவரை சந்தித்தார். அவர்கள் நெருங்கிய நண்பர்களாகினர். இருவரும் இணைந்து ஆய்வுகளை மேற்கொண்டனர். மீண்டும் நாடு திரும்பியவர், சிறுநீரக இயக்கம் குறித்த ஆய்வுகளைத் தொடர்ந்தார். 1905-ல் மெயர்ஸ் ஆய்வுக்கூடத்தில் (Meyers Lab) இணை பேராசிரியராகப் (Associate Professor) பொறுப்பேற்றார். ஆஸ்திரியாவில் உள்ள கிராஸ் பல்கலைக்கழகத்தில் (University of Graz) மருந்தியல் துறை தலைமைப் பொறுப்பில் 1909-ல் நியமிக்கப்பட்டார்.
நோபல்
நரம்புத் தூண்டுதல்களின் ரசாயனத் தாக்கங்கள், நரம்புநொதிகள் குறித்து கண்டறிந்த ஓட்டோ. இதன் தொடர்ச்சியாக மனிதர்கள் உள்ளிட்ட உயிரினங்களின் மத்திய நரம்பு மண்டலத்திலும் அதன் புற எல்லையிலும் காணப்படும் நரம்பியகடத்துகை (Neurotransmitter), அசிட்டைல்கோலைனை (Acetylcholine) கண்டறிந்தார். இதய பாதிப்புகள் குறித்த ஆய்வுகளுக்கு இது மிகவும் பயனுள்ளதாக அமைந்தது. இதற்காக இவரது நண்பர் சர் ஹென்றி டேலுடன் இணைந்து இவருக்கு 1936-ல் நோபல் பரிசு வழங்கப்பட்டது.
சோதனை
1936-ல் வழங்கப்பட்ட நோபல் பரிசு, ஆஸ்திரியாவில் ஜெர்மன் படைகள் ஊடுருவலால், இவரது நோபல் பரிசு, மற்றும் பரிசுத் தொகை உட்பட அனைத்து உடைமைகளும் 1938-ல் பறிமுதல் செய்யப்பட்டு, வலுக்கட்டாயமாக வெளியேற்றப்பட்டார்.
சாதனை
1940-ல் நியூயார்க் பல்கலைக்கழக (New York University) அழைப்பை ஏற்று அங்கு சென்ற ஓட்டோ, மருந்தியல் துறை ஆராய்ச்சி பேராசிரியராக நியமிக்கப்பட்டார். மேலும், 1946-ல் அமெரிக்க குடியுரிமை பெற்று மனிதநேயம் மிக்கவர் என போற்றப்பட்டார். இசை, கட்டிடக்கலை, ஓவியம் ஆகியவற்றிலும் ஆர்வம் கொண்டவர். கண்காட்சி, மற்றும் அருங்காட்சியகங்களை விரும்பிச் சென்று பார்ப்பார்.
இறப்பு
பல்வேறு அறிவியல் அமைப்புகளிடம் இருந்து ஏராளமான பட்டங்கள், பரிசுகள், பதக்கங்களைப் பெற்றவரும், அசெட்டைல்கோலின் (Acetylcholine) எனும் கரிமச் சேர்மத்தை கண்டறிந்தவரும், ‘நரம்பியல் அறிவியலின் தந்தை’ என போற்றப்படும் ஓட்டோ லோவி,  ஐக்கிய அமெரிக்காவின் வடகிழக்குக் கடற்கரைப் பகுதியில் அமைந்துள்ள நியூயார்க் நகரில், 1961-ம் ஆண்டு திசம்பர் மாதம் 25-ம் நாளில் ( அவ்வாண்டின் கிறித்துமசு தினத்தன்று) தனது 88-வது அகவையில் மறைந்தார்.
புற இணைப்புகள்
பகுப்பு:1873 பிறப்புகள் பகுப்பு:1961 இறப்புகள் பகுப்பு:நோபல் மருத்துவப் பரிசு பெற்றவர்கள் பகுப்பு:நோபல் பரிசு பெற்ற செருமானியர்கள்
ஐஸ்வர்யா ராய் (நடிகை)
ஐஸ்வர்யா ராய் (பி. நவம்பர் 1, 1973) பிரபல இந்திய நடிகை. 1994 இல் உலக அழகியாகத் தேர்வு செய்யப்பட்டவர். இந்தி, தமிழ், பெங்காலி, ஆங்கில மொழிப் படங்களில் நடித்து வருகிறார். மணிரத்னத்தின் இருவர் படத்தில் அறிமுகமானார். இவர் 2007 ஆம் ஆண்டு அபிஷேக் பச்சனைத் திருமணம் செய்துக்கொண்டார்.
ஆரம்பகால வாழ்க்கை
ராய் குடும்பம் மும்பைக்கு குடிபெயர்ந்தது அங்கு ஆர்யா வித்யா மந்திர் உயர்நிலை பள்ளியில் பயின்றார்.
சொந்த வாழ்க்கை
ஐஸ்வர்யா 1999ஆம் ஆண்டு முதல் இந்தி நடிகர் சல்மான்கானுடன் "Dating" எனப்படும் மேற்கத்திய கலாசார உறவில் இணைந்திருந்தார். இந்த நிகழ்வு இந்திய செய்தித்தாள்கள் மற்றும் ஊடகங்களில் அதிகம் இடம்பெற்றது பின்னர் இந்த இணை 2001ஆம் ஆண்டு பிரிந்தனர். இந்த இணை பிரிந்த பொழுது ராய் பல்வேறு வகையில் துன்புற்றதாக ஊடகங்கள் செய்திகள் வெளியிட்டன பின்னர் சல்மான்கான் இந்த செய்தியை டைம்ஸ் ஆஃப் இந்தியா கட்டுரையில் மறுத்துப் பேசியிருந்தார்.
2007ஆம் ஆண்டு ராய் இந்தி நடிகரும் அமிதாப் பச்சனின் மகனுமான அபிஷேக் பச்சனை மணமுடித்தார் இவர்களது நிச்சயதார்த்த அறிவிப்பு 2007ஆம் ஆண்டு ஜனவரி மாதம் 14ஆம் நாள் வெளியிடப்பட்டது. பின்னர் அதே ஆண்டு ஏப்ரல் 20ஆம் தேதி இவர்களது திருமணம் பன்ட் குடும்ப முறைப்படி நடந்தேறியது.
ஆரம்பகாலம் (1997-98)
இவர் 1997 ம் ஆண்டு மணிரத்னம் இயக்கத்தில் இருவர் திரைப்படத்தின் மூலம் திரை உலகிற்கு அறிமுகம் செய்யபட்டார், இப்படத்தில் இவர் மோகன்லால் அவர்களுடன் இணைந்து பணியாற்றினார். ராய் அரசியல் தலைவர் மற்றும் முன்னாள் நடிகை ஜெ. ஜெயலலிதா வேடங்களில் நடித்தார்.
வெளி இணைப்புகள்
பகுப்பு:ஆங்கிலத் திரைப்பட நடிகைகள் பகுப்பு:1973 பிறப்புகள் பகுப்பு:தமிழ்த் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:உலக அழகி பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:பத்மசிறீ விருது பெற்ற கலைத் துறையினர்
சூரிய ஒளிக்கற்றைகள்
சூரிய ஒளிக்கற்றைகள் (Crepuscular rays) என்பது, வளிமண்டல ஒளியியலில், சூரியன் இருக்கும் வானத்தின் புள்ளியில் சூரிய ஒளியின் கதிர்கள் பிரகாசமாய் ஒளிர்வதாக தோன்றும். இக்கதிர்கள், மேகங்களின் இடைவெளியில் செல்லும் (குறிப்பாக (முகிற் கூட்டத் திரள்) அல்லது மற்ற பொருள்களுக்கு நடுவில் செல்லும், கருத்த மேக-நிழல் பகுதிகளில் இருந்து பிரிக்கப்பட்ட சூரிய ஒளி வீசும் காற்று தூண்கள் ஆகும். ஒரு புள்ளியில் குவிவதைப் போல தோன்றினாலும் கதிர்கள் சூரிய ஒளியின் அச்சுக்கு இணையானவை. இவற்றின் வெளிப்படையான குவிதல் என்பது தொலைநோக்கின் விளைவு.
மெல்லொளி நேரங்களில் (வைகறை மற்றும் அந்தி வேளைகளில்) சூரிய ஒளிக்கற்றைகள் தோன்றுகின்றன, அப்பொழுதுதான் வெளிச்சம் மற்றும் இருட்டுக்கு இடையேயான முறன் மிக வெளிப்படையாக தோன்றும்.
எதிர் சூரியக்கதிர்கள்
எதிர் சூரியக்கதிர்கள் சில நேரங்களில் வானத்தின் குறுக்காக நீண்டு காணப்படும் மற்றும் சூரிய-எதிர் புள்ளியில் குவிவது போல் தோன்றும், இப்புள்ளி வானத்தில் சூரியனுக்கு நேரெதிர் புள்ளியில் தோன்றும். சூரிய ஒளிக்கற்றைகள் போன்று எதிர் சூரியக்கதிர்கள் எளிதில் தென்படுவதில்லை.
நிறம்
சூரிய ஒளிக்கற்றைகள் பொதுவாக செம்மஞ்சள் நிறமாக தோன்றும் ஏனென்றால் சூரிய உதயம் மற்றும் சூரிய மறைவின் போது கதிர்கள் நன்பகலை விட 40 மடங்கு அதிக காற்றுக்கு நடுவில் பயணிக்க வேண்டும்.
மேற்கோள்கள்
பகுப்பு:புவியியல் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:சூரியத் தோற்றப்பாடுகள்
கோல்-கோடு தொழினுட்பம்
காற்பந்தாட்டத்தில், கோல்-கோடு தொழினுட்பம் (goal-line technology அல்லது Goal Decision System )  எனப்படுவது கால்பந்து கோல்கோட்டை எப்போது முழுவதுமாகத் தாண்டியது என்பதை இலத்திரனியல் கருவிகளின் உதவியுடன் கண்டறியும் முறையாகும். இது ஆட்ட நடுவருக்கு ஆடும் அணி கோலிட்டது அல்லது கோல் இடவில்லை என அறிவிப்பதற்கு உதவி புரியும். இந்த தொழினுட்பத்தின் நோக்கம் ஆட்ட நடுவர்களின் பங்கைக் குறைப்பதில்லை; மாறாக  அவர்கள் ஓர் முடிவிற்கு வரத் துணைபுரிவதாயிருக்கும். இந்தத் தொழினுட்பம் ஆட்டநடுவருக்கு பந்து முழுமையாக கோல் கோட்டை தாண்டியதா அல்லவா என்பதைக் தெளிவாக அறிவிக்கும். அதனைக் கொண்டு நடுவர் இறுதி முடிவை எடுப்பார். இங்கிலீஷ் பிரீமியர் லீக், 2010 உலகக்கோப்பை கால்பந்து மற்றும் யூரோ 2012 போட்டிகளின்போது நடுவர் முடிவுகள் குறித்து எழுந்த சர்ச்சைகளை அடுத்து இதனை எதிர்த்து வந்த பன்னாட்டுக் கால்பந்து சங்கங்களின் கூட்டமைப்பு பல்வேறு மாற்றுத் தயாரிப்புக்களை சோதனையிட்டு ஏற்கத்தக்க அமைப்பை அறிவித்துள்ளது. கோல்கன்ட்ரோல் என்ற செருமானிய நிறுவனத்தின் கோல்கன்ட்ரோல்-4D தொழினுட்பத்தைத் தேர்ந்தெடுத்துள்ளது. இது ஒவ்வொரு கோல் கம்பத்திலும் ஏழு வீதம் 14 ஒளிதப்பிடி கருவிகளை அமைக்க உள்ளது. இது 2014 உலகக்கோப்பையில் பயன்படுத்தப்பட உள்ளது.
மேற்சான்றுகள்
பகுப்பு:காற்பந்தாட்டம்
யோகேசு சாம்சி
யோகேசு சாம்சி (Yogesh Samsi) (பிறப்பு 17 நவம்பர் 1968) இவர் ஓர் இந்தியாவைச் சேர்ந்த கைம்முரசு இணைக் கலைஞராவார்.
ஆரம்ப கால வாழ்க்கை
இவர், தில்லியில் புகழ்பெற்ற பாடகர் பண்டிட் தின்கர் கைகினிக்கு பிறந்தார். யோகேசின் தந்தை இவரை நான்கு வயதில் இசைக்கு அறிமுகப்படுத்தினார். தனது நான்கு வயதில் பண்டிட் எச். தாரநாத் ராவிடம் கைம்முரசுவைக் கற்கத் தொடங்கினார். பின்னர், இவர் மிகச்சிறந்த தாளவாதிகளில் ஒருவரும், புகழ்பெற்ற கைம்முரசுக் கலைஞருமான சாகீர் உசைனின் தந்தையான உஸ்தாத் அல்லா ரக்கா கானின் வழிகாட்டுதலை நாடினார். இவர் அல்லா ரக்காவின் உதவியுடன் 23 ஆண்டுகள் கழித்தார்.
வெளி இணைப்புகள்
Official Yogesh Samsi Website
பகுப்பு:1968 பிறப்புகள் பகுப்பு:வாழும் நபர்கள் பகுப்பு:தபேலா இசைக் கலைஞர்கள்
அமுக்கக் காற்று
தோற்றம்
அமுக்கக் காற்று, முதன்முதலில் 1861-இல் ஐரோப்பாவிலுள்ள மான்செனிக்குடைலை அமைக்கும்போது பயன்படுத்தப்பட்டது. இதிலுள்ள நன்மைகளை, ஜார்ஜ் வெஸ்டிங்ஹவுஸ் (George westing house) என்னும் பொறியியல் அறிஞர் அறிந்தார். ஆகையால், அவர் இம்முறையைக் கொண்டு, தொடர் வண்டி நிறுத்திகளை (brakes), முதன்முதலில் வடிவமைத்தார். இதன் பின்னர் இதே நெறிமுறையைக் கொண்ட வேறு பல கருவிகளும் வடிவமைக்கப் பட்டன.
இயக்க முறை
காற்றோடியை இயக்கும் காற்றை எஃகு உருளைகளில் அடைத்து, வலிவும் நெகிழ்வுமுள்ள குழல்களின் வழியே காற்றோடிக்குள் அனுப்பி இதை இயக்கலாம். ஆகையால் காற்றோடியை மிகவும் எடை குறைந்ததாக அமைக்க முடிகிறது. இதனால் எந்திரத்தைக் கையில் பிடித்துக்கொண்டு வேலை செய்ய முடிகிறது. மேலும் இந்தக் காற்றோடியின் எப்பகுதியும் அதிகமாகச் சூடேறித் தீங்கு ஏதும் விளைவிப்பது இல்லை. தீயினால் நேரும் விபத்தும், இதில் இல்லை. இதனாலேயே இது சுரங்க வேலைக்கு இன்றியமையாத சாதனமாக விளங்குகிறது. வெடி மருந்துக் கிடங்குகளில், வேறுவகைப் பொறிகளை ஓட்டுவது தீங்குமிக்கது. ஆகையால், அமுக்கக் காற்றோடியைக் கொண்டு இயங்கும் வண்டிகளைத்தான், இங்குப் பயன்படுத்த வேண்டும். வெடிமருந்தைக் கொண்ட டார்ப்பிடோக்களை, ஓட்டிச் செல்ல இக்காற்றோடியைப் பயன்படுத்துகிறார்கள். டிராம் வண்டிகளையும் தானியங்கிகளையும் இதைக் கொண்டு ஓட்ட முயன்றிருக்கிறார்கள்.
துணை நூல்கள்
பகுப்பு:ஆற்றல் மாற்றம் பகுப்பு:காற்று
ஆர். ஜே. பாலாஜி
'''ஆர். ஜே. பாலாஜி (இயற்பெயர்: பாலாஜி பட்டுராஜ்''') சென்னையை சேர்ந்த வானொலி ஒலிபரப்பாளர். பாலாஜியின் பெற்றோர் ராஜஸ்தானை பூர்வீகமாக கொண்டவர்கள். ஆர். ஜே. பாலாஜி தொலைக்காட்சி நிகழ்ச்சி தொகுப்பாளராகவும் நடிகராகவும் பங்களிக்கிறார். இவர் பிக் எப்.எம் 92.7இல் ஒலிபரப்பான டேக் இட் ஈசி மற்றும் கிராஸ் டாக் (தற்போது இல்லை) போன்ற நிகழ்ச்சிகளினால் பெரிதும் அறியப்படுகிறார். இவர் தீயா வேலை செய்யனும் குமாரு (2013) மற்றும் வடகறி (2014) ஆகிய திரைப்படங்களில் முக்கிய வேடங்களில் நடித்திருக்கிறார்.
கலைத்திறன்
பாலாஜி "முட்டாள்தனமான நகைச்சுவை மற்றும் இடைவிடாத பேச்சு" தனது தனித்துவமான விற்பனை முன்மொழிவாக விவரிக்கிறார். அவர் உரையாடலை தனது பலம் என்று விவரிக்கிறார் மற்றும் மக்களுடன் பேசுவதன் மூலம் அவரது நகைச்சுவை வெளிப்படுகிறது என்று கூறுகிறார். அவர் வானொலியில் திரைப்படங்களைப் பற்றி அடிக்கடி பேசினாலும், நடிகர்களின் தனிப்பட்ட வாழ்க்கையைப் பற்றிய கிசுகிசுக்களை அவர் ஒருபோதும் மகிழ்விப்பதில்லை. அவர் ஆங்கில மொழி மீதான தாக்குதல்கள் மற்றும் தமிழ் திரைப்படங்கள் மீதான அவரது நகைச்சுவையான விமர்சனங்களுக்கு பெயர் பெற்றவர், ஆனால் அவரது தனிப்பட்ட நகைச்சுவை உணர்வுக்காக பிரபலமானவர். தி இந்துவின் புகைப்படக் கலைஞர் பார்கவி மணியின் கூற்றுப்படி, பாலாஜியின் வானொலி நிகழ்ச்சிகளில் "அட" மற்றும் "சா" என்ற வார்த்தைகள் அடிக்கடி எதிரொலிப்பது அவர்களை "உற்சாகப்படுத்துகிறது". ஊடகங்களில் விறுவிறுப்பாகவும், சத்தமாகவும், வேடிக்கையாகவும் அறியப்பட்டாலும், பாலாஜி "மாறாக மென்மையான, கூச்ச சுபாவமுள்ள" ஆளுமையையும் பராமரித்து வருகிறார். 2013 ஆம் ஆண்டு ஒரு நேர்காணலில், பாலாஜி தனது நகைச்சுவை உணர்வை தனது தாயிடமிருந்து பெற்றதாகக் கூறினார், அவர் "எனக்குத் தெரிந்த வேடிக்கையான நபர் ... அவளது நகைச்சுவைத் திறனில் 10 சதவீதம் மட்டுமே என்னிடம் உள்ளது".
ஆரம்ப கால வாழ்க்கை
பாலாஜி ஜூன் 20 அன்று பிறந்தார், தமிழ்நாட்டின் சென்னையில் வளர்ந்தார். அவருக்கு நான்கு உடன்பிறப்புகள், ஒரு தம்பி மற்றும் மூன்று தங்கைகள் உள்ளனர். குறிப்பிடப்படாத கட்டத்தில் தனது தந்தை தனது குடும்பத்தை கைவிட்டதாக அவர் கூறினார். பாலாஜி 2013 ஆம் ஆண்டு தி இந்துவிற்கு அளித்த பேட்டியில், "தனது அம்மா ஒரு இடத்தில் இருக்க முடியாது" என்பதற்காக சென்னையில் வளரும்போது 24 வீடுகளையும் 11 பள்ளிகளையும் மாற்றியதாக கூறினார். அவர் பெரம்பூரில் இருந்து திருவான்மியூரிலிருந்து மயிலாப்பூருக்குச் சென்றுவிடுவார்; ஒருவருக்கொருவர் நெருங்கிய இடம் இல்லை. கல்லூரியில் படிக்கும் போது, பாலாஜி தனது பலம் ஊடாடலில் இருப்பதையும், கல்லூரி கலாச்சாரத்தில் பெற்ற கவனமும் பாராட்டும் தனக்கு நம்பிக்கையை அளித்ததை உணர்ந்தார், மேலும் அவர் ஊடகத்தில் இருக்க வேண்டும் என்பதை உணர்ந்தார்.
2006 இல் குமாரராணி மீனா முத்தையா கலைக் கல்லூரியில் பிஎஸ்சி கணினி அறிவியலை முடித்த பிறகு, கோயம்புத்தூரில் உள்ள அமிர்தா கம்யூனிகேஷன் ஸ்கூல் ஆஃப் கம்யூனிகேஷனில் ஜர்னலிசத்தில் முதுகலைப் பட்டயப் படிப்பில் சேர்ந்தார். NDTV, ஆனால் அவர் தனது விடுதியின் கேண்டீனில் ஒரு அறிக்கையை எழுதச் சொன்னபோது, 56-வார்த்தைகள் கொண்ட அறிக்கையில் 47 இலக்கணப் பிழைகள் இருந்தன, மேலும் ஆங்கில இதழியலில் அவர் ஆர்வம் காட்டவில்லை என்பதை அவர் விரைவில் உணர்ந்தார் நேரத்தில் அவர் ஒரு வானொலி (ரேடியோ மிர்ச்சி கோயம்புத்தூர்) செய்தித்தாள் விளம்பரத்தைப் பார்த்தார், அது ரேடியோ ஜாக்கிகளுக்கான தணிக்கைக்கு அவர் விண்ணப்பித்தார். அவர் ஒரு கானா பாடியபோது அவர் கிட்டத்தட்ட தேர்ந்தெடுக்கபடவில்லைலை, ஆனால் இறுதியாக நவம்பர் 2006 இல் தேர்ந்தெடுக்கப்பட்டார். அதன்பிறகு அவர் தனது பத்திரிகைப் படிப்பை முடிக்கவில்லை.
வானொலி
பாலாஜி ரேடியோ மிர்ச்சி கோயம்புத்தூரில் ரேடியோ ஜாக்கியாக தனது வாழ்க்கையைத் தொடங்கினார்.அங்கு அவர் சமூகப் பிரச்சினைகளைக் கையாண்ட ஹலோ கோயம்புத்தூர் என்ற மூன்று மணி நேர டிரைவ் நிகழ்ச்சியை தொகுத்து வழங்கினார். நான்கு ஆண்டுகளுக்குப் பிறகு, அவர் "எப்போதும் கோபமாக இருக்க விரும்பவில்லை" என்று வேலையை விட்டுவிட்டு, தனது குடும்பத்தினரும் நண்பர்களும் வசிக்கும் சென்னைக்குத் திரும்பினார். அவர் 92.7 பிக் எஃப்எம்மில் சேர்ந்தார், ஏனெனில் அவருடைய நான்கு மணி நேர ஸ்லாட்டைத் திட்டமிடவும் வடிவமைக்கவும் அவர்கள் அவருக்கு சுதந்திரம் அளித்தனர்; இதனால் டேக் இட் ஈஸி நிகழ்ச்சி உருவானது. மாலை நேர பிரைம்-டைம் நிகழ்ச்சி மக்களுக்கு "வேலை நேரங்களில் அவர்கள் சமாளிக்க வேண்டிய தீவிரமான விஷயங்களில் இருந்து விடுபடவும், முட்டாள்தனத்துடன் ஓய்வெடுக்கவும்" உருவாக்கப்பட்டது. பாலாஜி டேக் இட் ஈஸியில் கிராஸ் டாக் என்ற தலைப்பில் மற்றொரு பிரிவை உருவாக்கினார், அங்கு அவர் நண்பர், உறவினர், உடன் பணிபுரிபவர் அல்லது அண்டை வீட்டாரால் பரிந்துரைக்கப்பட்ட சந்தேகத்திற்கு இடமின்றி பாதிக்கப்பட்டவர்களுக்கு குறும்பு அழைப்புகளை செய்தார். இந்த பிரிவு எவ்வாறு வளர்ந்தது என்பது குறித்து பாலாஜி கூறுகையில், "ஆரம்பத்தில் சமூகம் சம்பந்தப்பட்ட ஒரு தீவிரமான நிகழ்ச்சியை செய்ய நான் நியமிக்கப்பட்டேன், ஆனால் பிக் [எஃப்எம்] எனக்கு டேக் இட் ஈஸியில் எதையும் பேச வாய்ப்பளித்தது. ஒருமுறை நான் ஒரு ஜோடியிடம் ஏதோ சீரியஸாக பேசிக்கொண்டிருந்தபோது, அதைக் கேட்டவர்கள் வேடிக்கை பார்த்தார்கள். அப்படித்தான் கிராஸ் டாக் நடந்தது". ரேடியோ மிர்ச்சியின் செந்தில் குமாரை, கோயம்புத்தூரில் தனக்குப் பிடித்த ஆர்.ஜே. என்று சொல்லிக் கொடுத்த ரேடியோ மிர்ச்சியின் செந்தில் குமாரை பாலாஜி, "இப்போது நான் எதுவாக இருந்தாலும் அவர்தான் காரணம்" என்றார்.
குறுக்கு பேச்சு இளைஞர்களிடையே மிகவும் பிரபலமானது; பாலாஜி நிகழ்ச்சியின் பல கிளிப்களை SoundCloud இல் பதிவேற்றினார். இணைப்புகள் வைரலாகி, ஒரே வாரத்தில் ஒரு மில்லியனுக்கும் அதிகமான ஹிட்களைக் கடந்தன. இந்தியாவைத் தவிர, பெரும்பாலான பதிவிறக்கங்கள் அமெரிக்காவில் (20% க்கும் அதிகமானவை), ஐக்கிய அரபு எமிரேட்ஸ், சிங்கப்பூர், சீஷெல்ஸ், ஜெர்மனி மற்றும் ஸ்பெயின் ஆகிய நாடுகளில் இருந்தன. இந்த நிகழ்ச்சி அவருக்கு "கிராஸ் டாக் பாலாஜி" என்ற பெயரைப் பெற்றுத் தந்தது. நவம்பர் 2011 இல், பாலாஜி மற்றும் BIG FM RJ இன் முத்து மற்றும் ஓபிலியா ஆகியோர் வானொலி நிலையத்தின் குழந்தைகள் தின கொண்டாட்டத்தின் ஒரு பகுதியாக ஏற்பாடு செய்யப்பட்ட மூன்று கட்ட நிகழ்வான "லிட்டில் RJ வேட்டை" நடத்தினர். பாலாஜி ஆண்டின் RJ (தமிழ்) மற்றும் 11 க்குப் பிறகு சிறந்த நிகழ்ச்சி ஒளிபரப்பை வென்றார் 2012 இன் இந்தியன் எக்ஸலன்ஸ் இன் ரேடியோ விருதுகளில் டேக் இட் ஈஸிக்கான am (தமிழ்) விருதுகள். பின்னர், ஆனந்த விகடன் குழுமத்தால் 2012 இல் தமிழ்நாட்டின் சிறந்த 10 நம்பிக்கைக்குரிய நபர்களில் ஒருவராக அவர் பெயரிடப்பட்டார். பிக் எஃப்எம் நடத்திய 2013 ஆம் ஆண்டு "பிக் மானசா தோட்டா சிங்கர்" நிகழ்ச்சியை பாலாஜி தொகுத்து வழங்கினார். அவர் ஆகஸ்ட் முதல் "RJ பாலாஜி ஸ்கூல் ஆஃப் ரேடியோ ஸ்டடீஸ்" என்ற அமைப்பையும் நடத்தி வருகிறார். பாலாஜியில் மூன்று பயன்பாடுகள் உருவாக்கப்பட்டுள்ளன: "RJ பாலாஜி" என்று பெயரிடப்பட்ட ஒரு ஆண்ட்ராய்டு பயன்பாடு, "RJ பாலாஜி அதிகாரப்பூர்வ" என்ற தலைப்பில் ஒரு iOS பயன்பாடு, மற்றும் Windows Phone பயன்பாடும்.
2012 டிசம்பரில், ஜெசிந்தா சல்தான்ஹாவின் தற்கொலைக்கு பதிலளிக்கும் விதமாக, கிராஸ் டாக்கை பாலாஜி நிறுத்தினார். நவம்பர் 2013 இல், அவர் பிரிவை நிறுத்த முடிவு செய்தார் 120 ரூ. தமிழ்த் திரையுலகைச் சேர்ந்த நடிகர்கள் மற்றும் தயாரிப்பாளர்களால் கடுமையாக விமர்சிக்கப்பட்ட பிறகு அவர் தமிழ்த் திரைப்படங்களை விமர்சனம் செய்தார். சில மாதங்களுக்கு முன்பு, அவர் சேட்டையை விமர்சனம் செய்ததற்காக UTV மோஷன் பிக்சர்ஸ் ஊழியர் ஒருவரால் அச்சுறுத்தப்பட்டார். ட்விட்டர் பக்கத்தில், “நான் ஒரு சாதாரண பையன், ஒவ்வொரு நாளும் நல்ல வேலையைச் செய்து மகிழ்ச்சியாக வீட்டிற்குச் செல்ல விரும்புகிறேன். படங்களில் ஒவ்வொரு நிகழ்ச்சியின் பின்விளைவுகளையும் என்னால் கையாள முடியாது. பல யோசனைகளுக்குப் பிறகு, திரைப்படத் துறையில் சிலருக்கு சகிப்புத்தன்மையும் முதிர்ச்சியும் ஏற்படும் வரை திரைப்படங்களைப் பற்றி பேச வேண்டாம் என்று முடிவு செய்தேன், இது நடக்க வாய்ப்பில்லை. எனவே, '120 ஷோ' இனி இல்லை". அவர் மேலும் கூறுகையில், “எனது வேலையை வீட்டிற்கு எடுத்துச் செல்ல நான் விரும்பவில்லை. எனக்கு ஒன்றரை வயது குழந்தை உள்ளது, எனக்கு தொடர்ந்து வரும் தொலைபேசி அழைப்புகள் குறித்து என் மனைவி கவலைப்படுகிறார்" , the show still runs, where he only reviews Hindi and English-language films. ஜூலை 2013 இல், பாலாஜி குறைந்தபட்சம் 15 ஆண்டுகள் ரேடியோ ஜாக்கியாக இருக்க முயற்சிப்பதாகக் கூறினார், "சென்னையில் யாரும் செய்யவில்லை" என்று அவர் நம்புகிறார், நவம்பர் 2015 இல் இதை மீண்டும் வலியுறுத்தினார்.
நாடாளுமன்ற உறுப்பினர்களை கேலி செய்யும் ரேடியோ ஜாக்கிகள் மீது சட்டப்படி நடவடிக்கை எடுக்கப்படும் என்று இந்தியாவின் தகவல் மற்றும் ஒலிபரப்புத் துறை அமைச்சர் பிரகாஷ் ஜவடேகர் ராஜ்யசபாவில் கூறியதை அடுத்து, ஆகஸ்ட் 2014 இல் பாலாஜி டெக்கான் குரோனிக்கிளிடம், "நான் இளமைப் பருவத்தில் என் சகோதரியுடன் சண்டையிடுவேன். ஒரு அறைக்கு. இன்று பாராளுமன்ற உறுப்பினர்களும் அதையே செய்கிறார்கள், வாலிபர்கள் போல் போராடுகிறார்கள். நான் எப்படி அவர்களை கேலி செய்யாமல் இருக்க முடியும்?", அதே நேரத்தில் அர்னாப் கோஸ்வாமி மற்றும் ராஜ்தீப் சர்தேசாய் போன்ற தொலைக்காட்சி தொகுப்பாளர்கள் கூட விரைவில் தடை செய்யப்படுவார்கள் என்று பயந்தார். ஜனவரி 2015 இல், பாலாஜி, ரேடியோ ஜாக்கிகள் கிரிகிரி, அனந்தி, மிர்துலா மற்றும் நடிகர் R. சரத்குமார் ஆகியோர் "கொடு கொண்டாடு" க்கு பங்களித்தனர், இது BIG FM மற்றும் BHUMI என்ற அரசு சாரா நிறுவனத்தால் ஏழை குழந்தைகளுக்கு நிலையான, பொம்மைகள் மற்றும் புத்தகங்களை வழங்குவதற்கான முயற்சியாகும். பிப்ரவரியில், சென்னை வர்த்தக மையத்தில் நடைபெற்ற பிக் தமிழ் மெல்லிசை விருதுகளின் தொகுப்பாளராக இருந்தார். ஜூலை 2015 இல், பாலாஜி லூஸ் டாக் என்ற புதிய நிகழ்ச்சியைத் தொடங்கினார். அடுத்த மாதம், "பிக் பைகாம்" என்ற தலைப்பில் ஒரு நிகழ்ச்சியை நடத்துவதற்காக அவர் பல இந்திய ஆர்ஜேக்களுடன் சியாச்சினுக்கு புறப்பட்டார். – சர்ஹாத் கே நாம்" இந்திய இராணுவத்திற்கு வணக்கம். ஜனவரி 2016 இல், தமிழ்நாட்டின் நம்பிக்கைக்குரிய ஆளுமை மற்றும் ஆண்டின் RJக்கான ஆனந்த விகடன் விருதுகளை வென்றார்.  ஏப்ரல் 2017 இல், பாலாஜி RJ பாலாஜியுடன் நைட் ஷோ என்ற புதிய BIG FM நிகழ்ச்சியைத் தொடங்கினார்.
வழங்குபவர்
பாலாஜி தனது வானொலி வாழ்க்கையுடன் மற்ற துறைகளிலும் தீவிரமாக செயல்பட்டு வருகிறார். அவர் கூறினார், "நீங்கள் தொடர்ந்து உங்கள் காலடியில் இருக்க நிறைய விஷயங்களைச் செய்வது நல்லது". செப்டம்பர் 2011 இல், ஸ்ரீ சங்கரா சீனியர் செகண்டரி பள்ளியின் பள்ளிகளுக்கிடையேயான கலாச்சார விழாவான ஸ்மரணீயத்தின் ஒரு பிரிவான சேனல் சர்ஃபிங்கை அவர் நடுவர். பாலாஜி மார்ச் 2012 இல் ஸ்ரீ சிவசுப்ரமணிய நாடார் பொறியியல் கல்லூரியின் ஆண்டு கலாச்சார விழா இன்ஸ்டிங்க்ஸில் ஒரு கலைஞராக இருந்தார் ஜூன் 2012 இல் Maattraan க்கான டீஸர் ட்ரெய்லர் வெளியீட்டு நிகழ்வை அவர் தொகுத்து வழங்கினார் ஆகஸ்ட் 2012 இல், கிருத்திகா உதயநிதியின் இன்பாக்ஸ் 1305 இதழின் நான்காவது ஆண்டு விழாவில் பாலாஜி ஒரு விருந்தினராக கலந்து கொண்டார். 2012 மற்றும் 2013இல் இரண்டு முறை கிண்டியின் வருடாந்திர கலாச்சார நிகழ்வான Techofes இன் பொறியியல் கல்லூரியில் ''திரு. மற்றும் திருமதி. Techofes'' நிகழ்வை அவர் நடத்தியுள்ளார். ஆகஸ்ட் 2013 இல் நடந்த கல்யாண சமையல் சாதம் ஆடியோ வெளியீட்டு விழாவின் தொகுப்பாளராகவும் இருந்தார். ஜூலை 2013 இல், வித்யா மந்திரின் இன்டர்ஸ்கூல் கலாச்சார நிகழ்வான ரிஃப்ளெக்ஷன்ஸ் நிகழ்வான ரிஃப்ளெக்டரின் நடுவராக பாலாஜி இருந்தார். ஆகஸ்ட் 30 அன்று, பத்ம சேஷாத்ரி பால பவனின் கலாச்சார நிகழ்வான எதிரொலியில் நடுவராக இருந்தார். கிண்டி பொறியியல் கல்லூரியில் 2015 ஆம் ஆண்டு டெகோஃபஸ் பதிப்பில், பிப்ரவரி 14 அன்று பூஸ்ட் வித் பாலாஜி என்ற புதிய நிகழ்ச்சியை தொகுத்து வழங்கினார்.
மற்ற படைப்புகள்
டிசம்பர் 2011 இல், கிராமம் சார்ந்த தகவல்களைப் பரப்புவதற்கும் கிராமங்களுக்கான அடையாளத்தை உருவாக்குவதற்கும் ஐஐடி மெட்ராஸின் ரூரல் டெக்னாலஜி மற்றும் பிசினஸ் இன்குபேட்டர் மற்றும் நேஷனல் இன்டர்நெட் எக்ஸ்சேஞ்ச் ஆஃப் இந்தியா இணைந்து நடத்திய ஒரு முயற்சியான "நம்ம ஊரு இணையதள உருவாக்கப் போட்டியில்" பாலாஜி பங்கேற்றார். மார்ச் 2014 இல், பல்வேறு நோய்களால் பாதிக்கப்பட்ட மக்களுக்கு பணம் திரட்டும் வருடாந்திர தொண்டு கச்சேரியான சங்கர்ஷில் தொகுப்பாளராக இருந்ததாகக் கூறினார். அதே மாதம், " தி மெட்ராஸ் சாங் " இல் ஒரு அறிமுகம் கொடுத்தார், இது முன்பு மெட்ராஸ் என்று அழைக்கப்பட்ட சென்னையின் 375 வது ஆண்டு விழாவிற்கு அஞ்சலி செலுத்தியது.
நவம்பர் 2014 இல், பாலாஜி "பஞ்சுமிட்டாய் புரொடக்ஷன்ஸ்" என்ற யூடியூப் சேனலை உருவாக்கினார், அங்கு அவர் சமகால சிக்கல்களைக் கையாளும் சிறிய வீடியோக்களை பதிவேற்றுகிறார். சேனலில் பதிவேற்றம் செய்யப்பட்ட முதல் வீடியோ "கை போன் வீடியோ 01: ஆர்.ஜே. பாலாஜியின் பிரியாணி!!!", இதில் பாலாஜி சாலையில் உள்ள ஏழை மக்களுக்கு பிரியாணி பார்சல்களை வழங்குவது இடம்பெற்றுள்ளது. இரண்டாவது, "கை போன் வீடியோ 02: ஆர்.ஜே. பாலாஜியின் 501 பார்வைகள் வெற்றி விழா!!!", தயாரிப்பு நிறுவனங்கள் தங்கள் படங்களின் வெளிப்படையான பாக்ஸ் ஆபிஸ் வெற்றியைக் கொண்டாட நடத்தும் "வெற்றி பார்ட்டிகள்" பற்றிய நையாண்டி. "ஆர்.ஜே. பாலாஜி சச்சின் டெண்டுல்கரை தவறாகப் பயன்படுத்துகிறார்..!" என்ற துணைத் தலைப்பில் உள்ள மூன்றாவது வீடியோவில், சச்சின் டெண்டுல்கருக்கும் எந்தத் தொடர்பும் இல்லை, மாறாக காவ்யா என்ற இதய மாற்று நோயாளிக்கு இதய தானம் வழங்கப்பட வேண்டும் என்பதற்காக பாலாஜி பார்வையாளர்களிடம் செய்தியைப் பரப்பும்படி கேட்டுக்கொள்கிறார். இந்த வீடியோ வேண்டுமென்றே தவறாகத் தலைப்பிடப்பட்டது, இதனால் செய்தி விரைவில் பரவும். டிசம்பர் 12 அன்று, பாலாஜி வீடியோவைப் பதிவேற்றிய இரண்டு வாரங்களுக்குள், காவ்யாவுக்கு வெற்றிகரமாக ஒரு நன்கொடை கிடைத்தது.
பாலாஜி 2015 ஆம் ஆண்டு செலிபிரிட்டி கிரிக்கெட் லீக்கின் சென்னை ரைனோஸ் அணிக்காக ஆல்ரவுண்டராக விளையாடியுள்ளார். மே 2015 இல், அவர் TEDx மயிலாப்பூரில் முதல் பதிப்பில் பேச்சாளராக இருந்தார். ஆகஸ்ட் மாதம், ஆனந்த விகடன் மற்றும் ராகவா லாரன்ஸின் பிரச்சாரமான "அறம் செய்ய விரும்பு"வில் சேர்ந்தார். 2015 தென்னிந்திய வெள்ளத்தின் போது, பாலாஜி மற்றும் நடிகர் சித்தார்த் ஆகியோர் வெள்ளத்தால் பாதிக்கப்பட்ட பலருக்கு, "சென்னை மைக்ரோ" என்ற இயக்கத்தின் மூலம் நிவாரண உதவிகளை வழங்கினர். அவரது செயல்களுக்காக, பாலாஜி "பொது சேவை" பிரிவில் CNN-News18 இந்தியன் ஆஃப் தி இயர் விருதைப் பெற்றார். ஜனவரியில், இந்திய விவசாயிகளுக்கு அஞ்சலி செலுத்தும் முருகப்பா குழுமத்தின் நான்கு நிமிட வீடியோவான "மிக முக்கியமான வேலை"யில் பாலாஜி இடம்பெற்றார். 2016ஆம் ஆண்டு மார்ச் மாதம் ஸ்ரீ சாய் ராம் பொறியியல் கல்லூரி மாணவர் அபிநாத் தற்கொலை செய்து கொண்டதைத் தொடர்ந்து, அவர் பொறியியல் படிப்பதில் மகிழ்ச்சியடையாமல் கல்லூரி அதிகாரிகளால் தற்கொலை செய்து கொண்டதாகக் கூறி, அதிகாரிகள் நடத்திய சிகிச்சையின் விளைவாக மாணவர்கள் போராட்டம் நடத்தினர். இணையத்தில் வெளியான பாலாஜியின் பேச்சு; அந்த உரையில் அவர் கார்ப்பரேட் நிறுவனங்களை "கேம்பஸ் ஆட்சேர்ப்புகளுக்கு கல்லூரிகளைத் தேர்ந்தெடுக்கும்போது தேர்ச்சி சதவீதம் மற்றும் தேர்வு முடிவுகளைத் தாண்டிச் செல்ல வேண்டும்" என்று வலியுறுத்தினார். ஜனவரி 2017 இல், ஜல்லிக்கட்டுக்கு ஆதரவான போராட்டத்தில் பாலாஜி கலந்து கொண்டார். அடுத்த ஆண்டிலிருந்து, அவர் ஒரு தமிழராக பணியாற்றத் தொடங்கினார் கிரிக்கெட் வர்ணனையாளர் க்கு இந்தியன் பிரீமியர் லீக்.
வெளி இணைப்புகள்
பகுப்பு:வாழும் நபர்கள் பகுப்பு:வானொலி ஒலிபரப்பாளர்கள் பகுப்பு:1985 பிறப்புகள் பகுப்பு:தமிழ்த் திரைப்பட நடிகர்கள் பகுப்பு:சென்னை நடிகர்கள்
சி. விஜயதரணி
'''சி. விசயதரணி' (S Vijayadharani)'', 2011, தமிழ்நாடு சட்டமன்றத் தேர்தல் மற்றும் 2016 தமிழ்நாடு சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக, கன்னியாகுமரி மாவட்டத்தின் விளவங்கோடு சட்டமன்றத் தொகுதியிலிருந்து தமிழ்நாடு சட்டமன்றத்திற்கு இரண்டு முறை தேர்ந்தெடுக்கப்பட்டவர் ஆவார். 2021 ஆம் ஆண்டில் நடைபெற்ற சட்டமன்றத் தேர்தலில் விளவங்கோடு தொகுதியில் இருந்து இந்திய தேசிய காங்கிரசு சார்பில் சட்டமன்ற உறுப்பினரானார்.
குடும்பம்
கவிமணி தேசிய விநாயகம் பிள்ளையின் கொள்ளுப் பேத்தியாவார். விசயதரணியின் பெற்றோர் இருவருமே மருத்துவர்கள். அவரது தாயார் பகவதி, 1977-ஆம் ஆண்டில், தமிழ்நாடு மகளிர் காங்கிரஸ் தலைவராக இருந்தவர். விஜயதரணி ஒன்பது வயதாக இருக்கும் போது தந்தை இறந்து விட்டார். சென்னை சட்டக்கல்லூரியில் படித்துக் கொண்டிருக்கும் போதே மாணவர் காங்கிரசில் இணைந்த விஜயதாரணி, 25 வயது வரை இளைஞர் காங்கிரசில் தீவிரமாக செயல்பட்டார். அதன் பிறகு காங்கிரசு கட்சியில் இணைந்து செயல்படத் துவங்கினார். கணிப்பொறியாளாரான இவரது கணவர் சிவகுமார் கென்னடி என்பவர் மார்ச் 2016-இல் இறந்து விட்டார். விசயதரணிக்கு ஒரு மகளும், ஒரு மகனும் உள்ளனர்.